ปลาโอซัน

ปลาโอซัน (อินโดนีเซีย: Plaosan) เป็นโบราณสถานวัดในศาสนาพุทธตั้งอยู่ในหมู่บ้านบูกีซัน ตำบลปรัมบานัน อำเภอกลาเต็น จังหวัดชวากลาง ประเทศอินโดนีเซีย ตั้งอยู่ห่างไป 1 กิโลเมตร (2⁄3 ไมล์) ทางเหนือของหมู่วิหารปรัมบานัน หมู่โบราณสถานปลาโอซันมีขนาดพื้นที่รวม 2,000 ตารางเมตร (22,000 ตารางฟุต) ตั้งอยู่ที่ความสูง 148 เมตร (486 ฟุต) จากระดับน้ำทะเล ประวัติศาสตร์ ปลาโอซันสร้างขึ้นในกลางศตวรรษที่ 9 โดย ศรีกาฮูลุนนัน (Sri Kahulunnan) หรือ ปราโมทธวรรธนี ลูกสาวของสมรตุงคะ (Samaratungga) ในราชวงศ์ไศเลนทร์ ปลาโอซันผระกอบด้วยโบราณสถานสองแหล่ง คือ ปลาโอซันโลร์ (Plaosan Lor; ปลาโอซันเหนือ) กับ ปลาโอซันกีดุล (Plaosan Kidul; ปลาโอซันใต้) จารึกและรูปเคาพที่พบที่ปลาโอซันโลร์กับกาลาซันทำให้เกิดประเด็นข้อสงสัยเกี่ยวกับที่มาของทั้งสองศาสนสถาน ตลอดจนความสัมพันธ์ระหว่างรูปเคารพที่พบและความสลับซับซ้อนของหมู่ศาสนสถานเหล่านี้เมื่อครั้นแรกสร้าง ในปี 2006 เกิดแผ่นดินไหวที่ส่งผลกระทบต่อปลาโอซัน การขุดค้นในพื้นที่ได้ค้นพบโบราณวัตถุที่สำคัญ อ้างอิง